CELEX: 32019R0711
Language: da
Date: 2019-04-17 00:00:00
Title: Europa-Parlamentets og Rådets forordning (EU) 2019/711 af 17. april 2019 om ændring af forordning (EU) nr. 1303/2013 for så vidt angår midler til den specifikke tildeling til ungdomsbeskæftigelsesinitiativet

10.5.2019   
               
               
                  DA
               
               
                  Den Europæiske Unions Tidende
               
               
                  L 123/1
               
            
         EUROPA-PARLAMENTETS OG RÅDETS FORORDNING (EU) 2019/711
         af 17. april 2019
         om ændring af forordning (EU) nr. 1303/2013 for så vidt angår midler til den specifikke tildeling til ungdomsbeskæftigelsesinitiativet
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 177,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Det Europæiske Økonomiske og Sociale Udvalg (1),
         efter høring af Regionsudvalget,
         efter den almindelige lovgivningsprocedure (2), og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) nr. 1303/2013 (3) fastsætter de fælles og generelle bestemmelser for de europæiske struktur- og investeringsfonde.
                  
               
                     (2)
                  
                  
                     Med Den Europæiske Unions almindelige budget for regnskabsåret 2019 (4) blev de samlede midler til ungdomsbeskæftigelsesinitiativet ændret ved at forhøje forpligtelsesbevillingerne til den specifikke tildeling til ungdomsbeskæftigelsesinitiativet i 2019 med 116,7 mio. EUR i løbende priser og forhøje samlede beløb for forpligtelsesbevillinger til den specifikke tildeling til ungdomsbeskæftigelsesinitiativet for hele programmeringsperioden til 4 527 882 072 EUR i løbende priser.
                  
               
                     (3)
                  
                  
                     For 2019 finansieres de supplerende midler på 99 573 877 EUR i 2011-priser af den samlede margen for forpligtelser inden for margenen for den flerårige finansielle ramme for årene 2014-2020.
                  
               
                     (4)
                  
                  
                     Det er hensigtsmæssigt at fastsætte specifikke foranstaltninger til at lette gennemførelsen af ungdomsbeskæftigelsesinitiativet på grund af det fremskredne stadium for gennemførelsen af de operationelle programmer for programmeringsperioden 2014-2020.
                  
               
                     (5)
                  
                  
                     Da det haster med at ændre de programmer, der støtter ungdomsbeskæftigelsesinitiativet med henblik på at medtage de supplerende midler til den specifikke tildeling til ungdomsbeskæftigelsesinitiativet inden udgangen af 2019, bør denne forordning træde i kraft dagen efter offentliggørelsen i Den Europæiske Unions Tidende.
                  
               
                     (6)
                  
                  
                     Forordning (EU) nr. 1303/2013 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EU) nr. 1303/2013 foretages følgende ændringer:
            
                        1)
                     
                     
                        Artikel 91, stk. 1, affattes således:
                        
                           »1.   De midler til økonomisk, social og territorial samhørighed, der er til rådighed til budgetmæssige forpligtelser i perioden 2014-2020, er på 330 081 919 243 EUR i 2011-priser i overensstemmelse med den årlige fordeling, der fremgår af bilag VI, hvoraf 325 938 694 233 EUR udgør de samlede midler, der er afsat til EFRU, ESF og Samhørighedsfonden, og 4 143 225 010 EUR udgør en specifik tildeling til ungdomsbeskæftigelsesinitiativet. Med henblik på programmering og efterfølgende optagelse i Unionens almindelige budget indekseres midler til økonomisk, social og territorial samhørighed med 2 % om året.«
                        
                     
                  
                        2)
                     
                     
                        Artikel 92, stk. 5, affattes således:
                        
                           »5.   Midlerne til ungdomsbeskæftigelsesinitiativet udgør 4 143 225 010 EUR fra den specifikke tildeling til ungdomsbeskæftigelsesinitiativet, hvoraf 99 573 877 EUR udgør de supplerende midler for 2019. Disse midler suppleres med ESF-målrettede investeringer i overensstemmelse med artikel 22 i ESF-forordningen.
                           Medlemsstater, som drager fordel af de supplerende midler til den specifikke tildeling til ungdomsbeskæftigelsesinitiativet for 2019 som omhandlet i første afsnit, kan anmode om overførsel af op til 50 % af de supplerende midler fra den specifikke tildeling til ungdomsbeskæftigelsesinitiativet til ESF med henblik på at udgøre den tilsvarende målrettede ESF-investering i overensstemmelse med artikel 22 i ESF-forordningen. En sådan overførsel skal foretages til de respektive kategorier af regioner, der svarer til kategoriseringen af de regioner, der er berettigede til en forhøjelse af den specifikke tildeling til ungdomsbeskæftigelsesinitiativet. Medlemsstaterne anmoder om overførslen i anmodningen om ændring af programmet, jf. nærværende forordnings artikel 30, stk. 1. Midler, der er afsat til tidligere år, kan ikke overføres.
                           Dette stykkes andet afsnit finder anvendelse på alle supplerende midler til den specifikke tildeling til ungdomsbeskæftigelsesinitiativet, der forhøjer midlerne til over 4 043 651 133 EUR.«
                        
                     
                  
                        3)
                     
                     
                        Bilag VI erstattes af teksten i bilaget til denne forordning.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Strasbourg, den 17. april 2019.
            
               
                  På Europa-Parlamentets vegne
               
               A. TAJANI
               
                  Formand
               
            
            
               
                  På Rådets vegne
               
               G. CIAMBA
               
                  Formand
               
            
         
         
            (1)  Udtalelse af 22.3.2019 (endnu ikke offentliggjort i EUT).
         
            (2)  Europa-Parlamentets holdning af 27.3.2019 (endnu ikke offentliggjort i EUT) og Rådets afgørelse af 9.4.2019.
         
            (3)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).
         
            (4)  EUT L 67 af 7.3.2019, s. 1.
      
      
         
            BILAG
            
               
                  
                     »BILAG VI
                     ÅRLIG FORDELING AF FORPLIGTELSESBEVILLINGER FOR ÅRENE 2014-2020
                     Tilpasset årlig profil (herunder supplerende tilskud til ungdomsbeskæftigelsesinitiativet)
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 2020
                              
                              
                                 I alt
                              
                           
                                 EUR, 2011-priser
                              
                              
                                 34 108 069 924 
                              
                              
                                 55 725 174 682 
                              
                              
                                 46 044 910 736 
                              
                              
                                 48 027 317 164 
                              
                              
                                 48 341 984 652 
                              
                              
                                 48 811 933 191 
                              
                              
                                 49 022 528 894 
                              
                              
                                 330 081 919 243 
                              
                           
               «